turjo4nis/wikipedia-bn-dump-20250701 huggingface dataset:
ত্রিবেণী, হুগলি

ত্রিবেণী হল ভারতের পশ্চিমবঙ্গ রাজ্যের হুগলি জেলার বাঁশবেড়িয়া পৌরসভার উত্তর অংশে অবস্থিত একটি ছোট শহর। এটি হিন্দুদের জন্য একটি পুরানো পবিত্র স্থান। এই স্থানের পবিত্রতা বহু শতাব্দী ধরে স্বীকৃত হয়ে আসছে এবং ১২ শতকের শেষ চতুর্থাংশে  একটি সংস্কৃত ভাষায় লেখা অংশ "পাভনা-দুতাম"-এ উল্লেখ করা হয়েছে। মুসলমানদের বাংলা বিজয়ের প্রাথমিক পর্যায়ে ত্রিবেণী শহর অধিগৃহীত হয়েছিল।

ইতিহাস
ত্রিবেনী শহরের অবস্থান হল ২২.৯৯° উত্তর এবং ৮৮.৪০° পূর্ব।

যমুনা, গঙ্গা ও সরস্বতী নামে তিনটি নদীর মিলন থেকে ত্রিবেণী নামটি পাওয়া যায়। সম্ভাব্য পূর্বে নামগুলি ছিল "মুক্তবেণী", এটি এলাহাবাদের প্রয়াগ থেকে এসেছে, এটি যুক্তবেণী নামেও পরিচিত। ১৯৮১ খ্রিস্টাব্দে জেমস রেনেলের বাংলার মানচিত্রে "টেরবোনি" নামে অভিহিত করা হয়েছিল। বিখ্যাত হিন্দু দার্শনিক এলাকা "শ্মশান ঘাট"-এর পাশ দিয়ে সরু নদীখাতে প্রবাহিত হত সরস্বতী নদী যা ছিল সপ্তগ্রামের দক্ষিণ-পশ্চিমে। পড়ে এই নদীপথ ছেড়ে গঙ্গা নদী বিশেষ করে হুগলি বা ভাগীরথী নামে পরিচিত হয়ে সমুদ্রে মিলিত হয়। ঘাটটি ভূরিশ্রেষ্ঠ সাম্রাজ্যের মহারাজা রুদ্রনারায়ণ রায়মুখুটি দ্বারা নির্মিত, যা ঘাটের কাছাকাছি ত্রিবেনীর মন্দিরগুলিতে গৌড়ীয় রীতির দৃশ্যমান প্রভাব ফেলেছিল। য়ামুনা, সাধারণত বাংলা ভাষায় যমুনা হিসাবে উল্লিখিত, অতীতে নদীটি গঙ্গার (হুগলি নদী) শাখা হিসাবে দক্ষিণ-পূর্ব দিকে প্রবাহিত ছিল, কিন্তু বর্তমানে নদীটি গঙ্গা থেকে বিচ্ছিন্ন হয়ে পড়েছে।

এই শহরটি মালভূমি ও পাহাড়ের নৈকট্য থেকে দূরে গঙ্গার পশ্চিমাঞ্চলীয় উপকূলে অবস্থিত এবং এখানকার জাফর খান গাজী মসজিদ হল পশ্চিমবঙ্গের মুসলমানদের নিকটতম অতীতের বেঁচে থাকা স্মৃতিস্তম্ভগুলির একটি। মসজিদটির একটি আরবি ক্রমবিন্যাস রয়েছে ১২৯৮ খ্রিস্টাব্দ, যদিও প্রমাণ পাওয়া যায় যে এটি সময়ের সাথে পুনর্বিন্যাস করা হয়েছে। তারিখটি আরও দৃঢ়ভাবে প্রমাণিত হয় যে ১২৭২ সালে মুসলিমদের বাংলার বিজয়ের প্রায় ৬০ বছর পর, নিকটবর্তী এলাকাগুলির সাথে "ত্রিবেণী" জনপদটি জাফর খান কর্তৃক দখল ছিল। মসজিদটির দরজাগুলিতে সনাতন বৈষ্ণব ভাস্কর্য খোদিত রয়েছে, যা থেকে অনুমান করা হয় যে মন্দিরের উপর সম্ভবত মসজিদটি নির্মিত হয়েছিল। 

শোনা যায়, স্বয়ং মহাপ্রভু শ্রীচৈতন্যদেব ত্রিবেণীর ঘাটে পদার্পণ করেছিলেন । 
ত্রিবেণীর কালীতলা নামক স্থানে সনাতন ধর্মের দেবী মা কালীর একটি প্রাচীন মন্দির রয়েছে । বহুদিন অসংখ্য ভক্তগণের সমাবেশ ঘটে এই মন্দিরে । লোকমুখে শ্রুত, ঐতিহাসিক নীল বিদ্রোহে(১৮৫৯-১৮৬০) অংশগ্রহণকারী দুই ভাই রঘুনাথ সর্দার ও বিশ্বনাথ সর্দার (বিশে ডাকাত) এই বাঁশবেড়িয়া-ত্রিবেণী এলাকার বাসিন্দা ছিলেন ও তারা প্রাচীন কালীমন্দিরে ডাকাতির পূর্বে উপাসনার জন্য আসতেন ।

উল্লেখযোগ্য ব্যক্তিত্ব
 বিশ্বনাথ সর্দার — নীল বিদ্রোহের নেতা
 রঘুনাথ সর্দার — নীল বিদ্রোহে অংশগ্রহণকারী
 জাফর খান গাজী — ইসলাম ধর্মপ্রচারক
 জগন্নাথ তর্কপঞ্চানন

যোগাযোগ
ত্রিবেণী রেলওয়ে স্টেশনটি পূর্ব রেলওয়ের হাওড়া রেল ডিভিশনে ব্যান্ডেল-কাটোয়া লাইনে অবস্থিত।

তথ্যসূত্র

বহিঃসংযোগ

হুগলি জেলার শহর ও নগর
কলকাতার পাড়া
কলকাতা মহানগর অঞ্চল
মোস্তাফিজুর রহমান চৌধুরী

মোস্তাফিজুর রহমান চৌধুরী (জন্ম: ২০ ডিসেম্বর ১৯৫৭) হলেন একজন বাংলাদেশী রাজনীতিবিদ ও ২৯৩ নং (চট্টগ্রাম-১৬) আসনের সাবেক সাংসদ। তিনি দশম ও একাদশ জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

রাজনৈতিক জীবন 
মোস্তাফিজুর রহমান চৌধুরী ১৯৯৬ সাল থেকে এ পর্যন্ত বাঁশখালী উপজেলা আওয়ামী লীগের সভাপতির দায়িত্ব পালন করে আসছেন।

সমালোচনা
২২ মে ২০২৩ সালে জনসমক্ষে পিস্তল হাতে আওয়ামী লীগের মিছিল করার পরে মোস্তাফিজুর রহমান চৌধুরী এর নামে সমালোচনা তৈরি হয়। প্রদর্শিত আগ্নেয়াস্ত্রটি বৈধ বলা হলেও পরবর্তিতে পুলিশের পক্ষ থেকে তাঁর কাছে এই ঘটনার ব্যাখ্যা চাওয়া হয়। প্রমান থাকার পরেও চট্টগ্রামের জেলা প্রশাসন লাইসেন্সটি বাতিল করেনি।

৩০ নভেম্বর ২০২৩ সালে ১০ জন কর্মী নিয়ে চট্টগ্রাম জেলা প্রশাসক ও রিটার্নিং কর্মকর্তা আবুল বাসার মোহাম্মদ ফখরুজ্জামানের কাছে মনোনয়নপত্র জমা দেওয়ার সময় ইনডিপেনডেন্ট টিভির সাংবাদিক রাকিব উদ্দিন প্রশ্ন করলে মোস্তাফিজুর  তাঁর দিকে তেড়ে যান ও মারধর করেন। এ সময় চট্টগ্রাম প্রেসক্লাবের জ্যেষ্ঠ সহসভাপতি ও চ্যানেল আইয়ের ব্যুরোপ্রধান চৌধুরী ফরিদসহ আরও কয়েকজন সাংবাদিককে ধাক্কা দেন তিনি ও তাঁর কর্মীরা। সাংবাদিককে মারধরের অভিযোগে মোস্তাফিজুর রহমানকে কারণ দর্শানোর নোটিশ দেওয়া হলেও তিনি আসেননি।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য মোস্তাফিজুর রহমান চৌধুরী  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৫৭-এ জন্ম
জীবিত ব্যক্তি
বাংলাদেশী মুসলিম
চট্টগ্রাম জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
মোহাম্মদ ইলিয়াছ

মোহাম্মদ ইলিয়াছ (জন্ম: ১৮ অক্টোবর ১৯৬৩) হলেন বাংলাদেশের একজন রাজনীতিবিদ। তিনি কক্সবাজার-১ আসনের সংসদ সদস্য ছিলেন।

প্রাথমিক জীবন 
মোহাম্মদ ইলিয়াছ ১৮ অক্টোবর ১৯৬৩ সালের কক্সবাজারে জন্মগ্রহণ করেন।

রাজনৈতিক জীবন 
মোহাম্মদ ইলিয়াছ জাকের পার্টির রাজনীতির সাথে যুক্ত ছিলেন। ২০০৮ সালের নবম জাতীয় সংসদ নির্বাচনে তিনি জাকের পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।

জাতীয় পার্টিতে যোগ দিয়ে তিনি ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে বিনা প্রতিদ্বন্দ্বিতায় সংসদ সদস্য মনোনীত হন। দশম জাতীয় সংসদে তিনি প্রাথমিক ও গণশিক্ষা মন্ত্রণালয় সম্পর্কিত স্থায়ী কমিটির সদস্য ছিলেন।

২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে কক্সবাজার-১ আসন থেকে অংশগ্রহণ করে পরাজিত হন।

তথ্যসূত্র 

১৯৬৩-এ জন্ম
জীবিত ব্যক্তি
বাংলাদেশী মুসলিম
কক্সবাজার জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
জাতীয় পার্টির রাজনীতিবিদ
আশেক উল্লাহ রফিক

আশেক উল্লাহ রফিক (জন্ম: ২৪ জুলাই ১৯৭১) হলেন বাংলাদেশের একজন রাজনীতিবিদ ও কক্সবাজার-২ আসনের সংসদ সদস্য।

প্রাথমিক জীবন 
আশেক উল্লাহ রফিক ২৪ জুলাই ১৯৭১ সালে কক্সবাজার জেলার মহেশখালী উপজেলায় জন্মগ্রহণ করেন। তিনি অ্যাকাউন্টিং এবং ফাইন্যান্সে স্নাতক ও স্নাতকোত্তর অধ্যয়ন সম্পন্ন করেন।

আরও দেখুন 
 ১০ম জাতীয় সংসদ নির্বাচন - ২০১৪
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ 
 মাননীয় সংসদ সদস্য আশেক উল্লাহ রফিক  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৭১-এ জন্ম
জীবিত ব্যক্তি
কক্সবাজার জেলার রাজনীতিবিদ
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
সরকারি কমার্স কলেজ, চট্টগ্রামের প্রাক্তন শিক্ষার্থী
কক্সবাজার জেলার ব্যক্তি
আব্দুর রহমান বদি

আব্দুর রহমান বদি (জন্ম: ৪ জানুয়ারি ১৯৭০) হলেন বাংলাদেশের একজন রাজনীতিবিদ ও ২৯৭ নং (কক্সবাজার-৪) আসন থেকে নির্বাচিত সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

জীবনী 
২০০২ সালে বদি টেকনাফ পৌরসভার চেয়ারম্যান নির্বাচিত হন।পরবর্তীতে ২০০৮ সালে জাতীয় সংসদের সদস্য নির্বাচিত হন।

বিতর্ক 
বাংলাদেশের বিভিন্ন সংবাদমাধ্যমের খবর অনুযায়ী তাকে অনেক সময় বাংলাদেশের ইয়াবার মূল হোতা হিসেবে বিবেচনা করা হয়। বাংলাদেশের মাদকের পৃষ্ঠপোষক হিসেবে রাষ্ট্রীয় সংস্থাসমূহে যে তালিকা প্রণয়ন করে তাতে বদিকে পৃষ্ঠপোষক হিসেবে এবং মাদকদ্রব্য নিয়ন্ত্রণ অধিদপ্তরের তালিকায় তার নাম শীর্ষে দেখানো হয়েছে।

আরও দেখুন 
 ১০ম জাতীয় সংসদ নির্বাচন - ২০১৪;
 বাংলাদেশের জাতীয় সংসদের সদস্যদের তালিকা।

তথ্যসূত্র

বহিঃসংযোগ 
 মাননীয় সংসদ সদস্য আব্দুর রহমান বদি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

১৯৭০-এ জন্ম
জীবিত ব্যক্তি
বাংলাদেশী মুসলিম
কক্সবাজার জেলার রাজনীতিবিদ
দশম জাতীয় সংসদ সদস্য
নবম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
সাইমুম সরওয়ার কমল

সাইমুম সরওয়ার কমল (জন্ম ২ জানুয়ারি ১৯৭০) হলেন বাংলাদেশের একজন রাজনীতিবিদ ও কক্সবাজার-৩ আসনের সাবেক সদস্য । তিনি দ্বাদশ জাতীয় সংসদে ক্ষমতাসীন দলের একজন হুইপ হিসেবে মনোনীত হন এবং প্রতিমন্ত্রী মর্যাদার সুযোগ সুবিধা পাবেন।

প্রারম্ভিক ও পারিবারিক জীবন 
সাইমুম সরওয়ার কমল ২ জানুয়ারি ১৯৭০ সালে কক্সবাজারের রামুর ফতেখাঁরকুল ইউনিয়নের মন্ডল পাড়া গ্রামে জন্মগ্রহণ করেন। তার পিতা ওসমান সরওয়ার আলম চৌধুরী একজন মুক্তিযোদ্ধা, পূর্ব পাকিস্তানের এমপিএ, বাংলাদেশের সাবেক সাংসদ এবং সংযুক্ত আরব আমিরাতে বাংলাদেশের রাষ্ট্রদূত ছিলেন। তার মাতার নাম রওশন চৌধুরী। তার স্ত্রী সৈয়দা সেলিনা আক্তার শেলী। এই দম্পতীর এক পুত্র ও এক কন্যা।

শিক্ষা জীবন 
সাইমুম সরওয়ার কমল চট্টগ্রাম বিশ্ববিদ্যালয়ের লোক প্রশাসন বিভাগ থেকে বিএসএস ও এমএসএস ডিগ্রী লাভ করেন। তিনি ২০০০ সালে বেলজিয়ামের বিখ্যাত ব্রাসেলস ইউনিভার্সিটি ইউএলবি থেকে আর্ন্তজাতিক রাজনীতি বিষয়ে এমএসএস ডিগ্রী অর্জন করেন। আমেরিকার মিশিগান স্টেইট ইউনির্ভাসিটি থেকে তিনি 'এক্সটার্নাল রিলেশন অব দি ইউরোপিয়ান ইউনিয়ন' বিষয়ে ডিপ্লোমা এবং ফ্রান্সের ও.ই.সি.ডি থেকে দি অর্গনাইজেশন ফর ইকোনমিক কো-অপারেশন এন্ড ডেভলপমেন্ট বিষয়ে প্রশিক্ষণ গ্রহন করেন।

কর্মজীবন 
সাইমুম সরওয়ার কমল ২০১৩ সালে সোনালী ব্যাংকের পরিচালক ছিলেন।

রাজনৈতিক জীবন 
ছাত্রজীবনে সাইমুম সরওয়ার কমল ১৯৮৫ সালে রামু খিজারী আদর্শ উচ্চ বিদ্যালয় ছাত্রলীগের সভাপতির দায়িত্ব পালন করেন। ১৯৮৭ সালে চট্টগ্রাম কলেজ ছাত্রলীগের দপ্তর সম্পাদক ও ১৯৯৩ সালে চট্টগ্রাম বিশ্ববিদ্যালয় ছাত্রলীগের যুগ্ম সাধারণ সম্পাদক ছিলেন।

তিনি ২০০৫ সালে বাংলাদেশ আওয়ামী স্বেচ্ছাসেবক লীগ কেন্দ্রীয় কমিটির আন্তর্জাতিক বিষয়ক সম্পাদক ছিলেন।

২০০৮ সালের নবম জাতীয় সংসদ নির্বাচনে কক্সবাজার-৩ আসন থেকে অংশ নিয়ে তিনি পরাজিত হন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে কক্সবাজার-৩ আসন থেকে বিনা প্রতিদ্বন্দ্বিতায় সংসদ সদস্য নির্বাচিত হন। ২০১৮ সালের নির্বাচনে তিনি ২ লাখ ৫৩ হাজার ৮২৫ ভোট পেয়ে নির্বাচিত হন। তার নিকটতম বিএনপির ধানের শীষ প্রতীকের লুৎফর রহমান কাজল পান ৮৬ হাজার ৭১৮ ভোট। এছাড়া ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। তিনি জাতীয় সংসদের তথ্য মন্ত্রণালয় বিষয়ক সংসদীয় স্থায়ী কমিটির সদস্য দ্বিতীয়বারের মতো মনোনীত হন।

বিতর্ক 

সাইমুম সরওয়ার কমল করোনা প্রকোপের মাঝে সামাজিক দূরত্ব বজায় রাখার নির্দেশনা চলমান সময়েই গণজমায়েত করে ত্রাণ বিতরণ করায় সমালোচিত হন।

২০১৩ সালে সোনালী ব্যাংকের পরিচালক থাকাকালীন হল মার্ক কেলেঙ্কারিতে তার নাম আসে। তবে পরে হলমার্কের ঘটনার সঙ্গে সম্পৃক্ততার প্রমাণ না পাওয়ায় দুদক  মামলা থেকে অব্যাহতি দেয়।

রামুর একজন সাধারণ শিক্ষক জসিম উদ্দিনের বিরুদ্ধে দ্রুত বিচার আইনে একজন জজ (আবুল মনছুর ছিদ্দিকী) মামলা দিলে,সাইমুম সরওয়ার কমল জজের বিরুদ্ধে বক্তব্য দিয়ে সমালোচিত হন।

সাইমুম সরওয়ার কমল ২০২৩ সালের ২৪শে জুন বাংলাদেশের জাতীয় সংসদে " আওয়ামী লীগ কর্মীরা থাকতে ভারত ভাগ হবেনা" - এই মন্তব্য করে জাতীয় হাস্যরসের খোরাক হন।

তথ্যসূত্র

জীবিত ব্যক্তি
বাংলাদেশী মুসলিম
কক্সবাজার জেলার রাজনীতিবিদ
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
১৯৭০-এ জন্ম
চট্টগ্রাম বিশ্ববিদ্যালয়ের প্রাক্তন শিক্ষার্থী
সামরোজ আজমি আলভী

সামরোজ আজমি আলভী একজন বাংলাদেশী অভিনেত্রী এবং মডেল। তিনি ২০০৭ সালে অনুষ্ঠিত লাক্স-চ্যানেল আই সুপারস্টার প্রতিযোগিতায় প্রথম রানার আপ হিসাবে মর্যাদা পান। এরপর মিডিয়াতে ছােট পর্দায় নিজেকে দারুনভাবে মেলে ধরেন। অলসপুর নাটকে আনারসি চরিত্রে অভিনয়ে মাধ্যমে ব্যাপকভাবে জনপ্রিয়তা লাভ করেনে। তিনি অসংখ্য টেলিভিশন একক নাটক এবং ধারাবাহিকে অভিনয় করেছেন।

নির্বাচিত নাটকসমূহ

পুরস্কার ও মনোনয়ন
 লাক্স-চ্যানেল আই সুপারস্টার - ২০০৭: প্রথম রানার আপ

তথ্যসূত্র

বহিঃসংযোগ
 

জীবিত ব্যক্তি
খুলনার ব্যক্তি
বাংলাদেশী টেলিভিশন অভিনেত্রী
২১শ শতাব্দীর বাংলাদেশী অভিনেত্রী
কুষ্টিয়া জেলার ব্যক্তি
রুমা সদর ইউনিয়ন

রুমা সদর বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।

আয়তন 
রুমা সদর ইউনিয়নের আয়তন ৩২,৬৪০ একর (১৩২.০৯ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ১৪,৬৩৫জন। এর মধ্যে ৬,৪৮৪জন বৌদ্ধ, ৪,৫৩০জন খ্রিস্টান, ২,২৪৭জন মুসলিম, ৫৩৪জন হিন্দু ও ৮৪০জন অন্যান্য ধর্মের অনুসারী।

অবস্থান ও সীমানা 
রুমা উপজেলার মধ্যাংশে রুমা সদর ইউনিয়নের অবস্থান। রুমা উপজেলা সদর এ ইউনিয়নে অবস্থিত। এ ইউনিয়নের দক্ষিণে রেমাক্রীপ্রাংসা ইউনিয়ন ও গ্যালেংগ্যা ইউনিয়ন, পশ্চিমে গ্যালেংগ্যা ইউনিয়ন ও রোয়াংছড়ি উপজেলার তারাছা ইউনিয়ন, উত্তরে পাইন্দু ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

প্রশাসনিক কাঠামো 
রুমা সদর ইউনিয়ন রুমা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

শিক্ষা ব্যবস্থা 
২০১১ সালের আদমশুমারি অনুযায়ী রুমা সদর ইউনিয়নের সাক্ষরতার হার ৩৮.৮%। এ ইউনিয়নে ১টি কলেজ, ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 রুমা সাংগু সরকারি কলেজ

মাধ্যমিক বিদ্যালয়
 রুমা উপজাতীয় আবাসিক উচ্চ বিদ্যালয়
 রুমা সরকারি উচ্চ বিদ্যালয়

নিম্ন মাধ্যমিক বিদ্যালয়
 রুমা নিম্ন মাধ্যমিক বিদ্যালয়

প্রাথমিক বিদ্যালয়
 কংগোপাড়া সরকারি প্রাথমিক বিদ্যালয়
 তমবিলপাড়া সরকারি প্রাথমিক বিদ্যালয়
 নাইতংপাড়া সরকারি প্রাথমিক বিদ্যালয়
 পলিকাপাড়া সরকারি প্রাথমিক বিদ্যালয়
 ফুংআলপাড়া সরকারি প্রাথমিক বিদ্যালয়
 বগামুখপাড়া সরকারি প্রাথমিক বিদ্যালয়
 বাচারদেউপাড়া সরকারি প্রাথমিক বিদ্যালয়
 বেথেলপাড়া সরকারি প্রাথমিক বিদ্যালয়
 মিনঝিরিপাড়া সরকারি প্রাথমিক বিদ্যালয়
 রুমা বাজার আদর্শ সরকারি প্রাথমিক বিদ্যালয়
 সানকুপপাড়া সরকারি প্রাথমিক বিদ্যালয়
 সামাখালপাড়া সরকারি প্রাথমিক বিদ্যালয়
 সেংগুমপাড়া সরকারি প্রাথমিক বিদ্যালয়
 সোনাইসেকদুপাড়া সরকারি প্রাথমিক বিদ্যালয়

যোগাযোগ ব্যবস্থা 
রুমা সদর ইউনিয়নে যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।

খাল ও নদী 
রুমা সদর ইউনিয়নের মধ্য দিয়ে প্রবাহিত হচ্ছে সাঙ্গু নদী।

হাট-বাজার 
রুমা সদর ইউনিয়নের প্রধান হাট-বাজার হল রুমা বাজার।

জনপ্রতিনিধি 
 বর্তমান চেয়ারম্যান: শৈমং মার্মা

আরও দেখুন 
 রুমা উপজেলা
 রুমা থানা
 বান্দরবান জেলা

তথ্যসূত্র

বহিঃসংযোগ 

রুমা উপজেলার ইউনিয়ন
লখনউ মেট্রোর স্টেশনগুলির তালিকা

এটি লখনউ মেট্রোর সকল স্টেশনগুলির একটি তালিকা। লখনউ মেট্রো ভারতের লখনউ শহরে রেল সেবা প্রদানের একটি দ্রুত গতির পরিবহন ব্যবস্থা।

কলকাতা মেট্রো, দিল্লি মেট্রো, নাম্মা মেট্রো, গুড়গাঁও মেট্রো, মুম্বাই মেট্রো, জয়পুর মেট্রো, চেন্নাই মেট্রো এবং কোচি মেট্রোর পরে লখনউ মেট্রো ভারতের নবম মেট্রো রেল ব্যবস্থা।

এটি লখনউ মেট্রো রেল কর্পোরেশন লিমিটেড (এলএমআরসি) দ্বারা নির্মিত এবং পরিচালিত হয়। এটির প্রথম এবং বর্তমানে পরিচালিত বিভাগটি ৫ সেপ্টেম্বর ২০১৭ খ্রিস্টাব্দে উদ্বোধন করা হয় এবং ৬ সেপ্টেম্বর ২০১৭ খ্রিস্টাব্দে লখনউ মেট্রোর রেড লাইন জনসাধারণের জন্য উন্মুক্ত করা হয়। সেপ্টেম্বর ২০১৭ খ্রিস্টাব্দের হিসাবে, লখনউ মেট্রো মোট  দৈর্ঘ্যের যাত্রাপথের সঙ্গে ৮ টি মেট্রো স্টেশন দ্বারা পরিচালিত হয়।

মেট্রো স্টেশনগুলি

এই তালিকাটি বাছাইযোগ্য হয়। প্রতি বছর লক্ষ লক্ষ যাত্রী পরিসংখ্যান, সাজানোর তথ্য এবং সাজানোর ক্রম পরিবর্তন করতে কলাম হেডারের আইকনে  ক্লিক করুন।

পরিসংখ্যান

তথ্যসূত্র

বহিঃসংযোগ

লখনউ মেট্রো
লখনউয়ের পরিবহন ব্যবস্থা
ভারতের গণ পরিবহন ব্যবস্থা
২০১১-এ চালু রেলপথ
ভারতে মেট্রো রেল
ভারতের মেট্রোর স্টেশনগুলির তালিকা
লখনউ মেট্রোর স্টেশন
দ্বিবিভাজন

দ্বিবিভাজন এক ধরনের অযৌন প্রজনন পদ্ধতি যা ব্যাক্টেরিয়ার মতো প্রোক্যারিওটিক শ্রেণীর প্রাণীকূলে একটি সাধারণ প্রজনন প্রক্রিয়া। অ্যামিবা ও প্যারামেসিয়াম এর মতো কিছু ইউক্যারিওটিক প্রাণীর মধ্যেও এ পদ্ধতি দেখতে পাওয়া যায়। দ্বিবিভাজন পদ্ধতিতে ডি.এন.এ রেপ্লিকেশন (DNA replication) এবং কোষ বিভাজন (Cell division) যুগপৎ ঘটে। দ্বিবিভাজনে একটি পূর্ণ বৃদ্ধিপ্রাপ্ত মাতৃকোষ দুই ভাগে বিভক্ত হয়ে নতুন দুটি কোষ সৃষ্টি হয়। বংশগতীয় উপাদানের রেপ্লিকেশনের পর মাতৃকোষ সমান দুই ভাগে বিভক্ত হয়ে অপত্য কোষ সৃষ্টি করে। বংশগতিক উপাদানগুলো সমভাবে বিভক্ত হয়। অপত্য কোষগুলো জিনগত ভাবে অভিন্ন যদি না রেপ্লিকেশনের সময় মিউটেশন (mutation) ঘটে। দ্বিবিভাজন কালে ডি.এন.এ অণু (DNA molecule) বিভক্ত হয়ে দুটি ডি.এন.এ অণু গঠন করে। দুইটি অণু দুটি ব্যাক্টেরিয়াম-এর দুইপাশে চলে যায়। বিভাজনের পর নতুন কোষগুলো বৃদ্ধি পায় এবং পদ্ধতির পুনরাবৃত্তি ঘটতে থাকে। মাইটোসিস একই রকমের একটি পদ্ধতি যা অধিকাংশ ইউক্যারিওটিক প্রাণীর বংশ বৃদ্ধিতে পরিদৃষ্ট হয়।

কোষ চক্র
অযৌন প্রজনন
সাউন্ডক্লাউড

সাউন্ডক্লাউড হল জার্মানির রাজধানী বার্লিন-এ স্থাপিত একটি অনলাইন অডিও বণ্টন ভিত্তিক প্রচারের মাধ্যম, যেটি ব্যবহারকারীকে তার নিজেস্ব তৈরীকৃত শব্দ বা সঙ্গীত আপলোড, রেকর্ড, এর উন্নীতকরণ এবং সবার উদ্দেশ্যে তা প্রচারের অধিকার প্রদান করে।

ইতিকথা
সাউন্ডক্লাউড প্রতিষ্ঠিত হয় ২০০৭ সালে জার্মানির রাজধানী বার্লিনে, সুইডিশ দুই শব্দ পরিকল্পক আলেকজান্ডার এলজাং এবং ইরিক ওয়াহালফর্স দ্বারা, এবং ওয়েবসাইটটি চালু হয় ২০০৮ সালের শেষের দিকে।  এটি প্রতিষ্ঠার মূল উদ্দেশ্য ছিল,সঙ্গীতজ্ঞদের একে অপরের সাথে ভাগাভাগি এবং সহযোগিতা আদান-প্রদান করা, এছাড়াও রেকর্ডিং সম্পর্কে আলোচোনা করা, কিন্তু পরবর্তীতে এটি সঙ্গীত প্রকাশনার জন্য একটি কার্যসম্পাদনামূলক ক্ষেত্র বা সরঞ্জামে রুপান্তরিত হয়। ওয়ার্ড ম্যাগাজিনের মতে, এটির প্রতিষ্ঠাকালের পরবর্তীতে খুব শিঘ্রই, সাউন্ডক্লাউড সঙ্গীতজ্ঞদের তাদের সঙ্গীত সবার উদ্দেশ্যে পরিবেশন করার জন্য একটি প্রচারের মাধ্যম হিসাবে মার্কিন জনপ্রিয় সামাজিক যোগাযোগমাধ্যম মাইস্পেস-এর প্রকটতার সাথে প্রতিযোগিতা করতে শুরু করে।

২০১৬ সালের ২৮শে সেপ্টেম্বর, সুইডেন ভিত্তিক জনপ্রিয়  সঙ্গীত, পডকাস্ট, এবং ভিডিও দেখার সেবা প্রদানকারী প্রতিষ্ঠান স্পোটিফাই ঘোষণা করে যে, তারা সাউন্ডক্লাউডকে কেনার জন্য কর্তৃপক্ষের সাথে কথা চালিয়ে যাচ্ছে, কিন্তু ২০১৬ সালের ৮ই ডিসেম্বর, স্পোটিফাই এক বিবৃতিতে প্রকাশ করে, তারা এটির অধিগ্রহণ পরিকল্পনা পরিত্যাগ করেছে। 

২০১৭ সালের জুলাই মাসে, সাউন্ডক্লাউড ঘোষণা করে যে, লাভবান হওয়ার একটি প্রচেষ্টা হিসেবে তারা তাদের সান ফ্রান্সিস্কো, এবং লন্ডনে থাকা কার্যালয়সমূহ বন্ধ করে দিবে, এছাড়াও ৪২০ জন কর্মকর্তা-কর্মচারীর মধ্যমে ১৭৩ জনকে ছাটাই করবে, বার্লিন এবং নিউ ইয়র্কের কার্যালয়ে কাজ করা বাকী কর্মকর্তাদের দ্বারা কার্যস্পাদন করবে।

তথ্যসূত্র

বহিঃসংযোগ

 

২০০৭-এ প্রতিষ্ঠিত ইন্টারনেট সম্পত্তি
ডিজিটাল অডিও বিতরণ
ফায়্যারফক্স ওএস সফটওয়্যার
ইন্টারনেট অডিও প্লেয়ার
সঙ্গীত ওয়েবসাইট
সামাজিক যোগাযোগমাধ্যম পরিসেবা
গান শোনার পরিসেবা
ভার্চুয়্যাল সম্প্রদায়
বার্লিন ভিত্তিক কোম্পানি
লন্ডন ভিত্তিক প্রতিষ্ঠান
জার্মান ইন্টানেট প্রতিষ্ঠান
জার্মান ভিত্তিক সঙ্গীত সংগঠন
মার্কিন সঙ্গীত বিষয়ক ওয়েবসাইট
লন্ডন ভিত্তিক কোম্পানি
নিউইয়র্ক সিটি ভিত্তিক কোম্পানি
সঙ্গীত স্ট্রিমিং সেবা
খাদ্যে বিষক্রিয়া

মোটামুটিভাবে খাদ্যজনিত অসুস্থতা বা খাদ্যবাহিত রোগকে বলা যায় খাদ্যে বিষক্রিয়া।  এটি মুলত বিভিন্ন রোগসৃষ্টিকারী ব্যাকটেরিয়া যেমন E. Coli, Clostridium Botulinum, Bacillus Cereus দ্বারা আক্রান্ত খাদ্য গ্রহণে দেখা যায়। সঠিক তাপমাত্রা, আর্দ্রতা, সময়, অম্লতা, লবনাক্ততায় ব্যাকটেরিয়া দ্রুত বৃদ্ধি পায়। উদাহরণস্বরূপ,  অনুকূল অবস্থায় ই. কোলির মতো  ব্যাকটিরিয়া প্রতি 20 মিনিটের মধ্যে দ্বিগুণ হয়। গড় হিসাবে একটি ব্যাকটিরিয়া সংখ্যায় ৫ ঘন্টার মধ্যে 30,000 এবং মাত্র ৮ ঘন্টার মধ্যে ১৬ মিলিয়ন এরও বেশি গতিতে বেড়ে ওঠে।

খাদ্য বিষক্রিয়ার লক্ষণ 
সাধারণভাবে বমি বমি ভাব বা বমি করা, জ্বর, পেট খারাপ হওয়া প্রভৃতি এর প্রাথমিক লক্ষণ। বমি অনিয়মিত বিরতিতে বারংবার হতে পারে এবং এর পাশাপাশি ডায়েরিয়া বা পানিশূন্যতাও হয়। তবে ঠিক কখন এই লক্ষণ দেখা দেবে, বা কতটা ভয়াবহ আকারে দেখা দেবে - সেটা নির্ভর করে খাদ্যে বিষক্রিয়ার মাত্রা এবং আক্রান্ত ব্যক্তির স্বাস্থ্যের উপরে। এইসময় কিছু সংখ্যাক জীবাণু অন্ত্রে প্রবেশ করে বংশ বৃদ্ধি করতে থাকে, আবার অন্য কিছু সংখ্যক বিষ উৎপাদন করে যা রক্তে মধ্যে সঞ্চারিত হয়। আর বাকি অধিকাংশ জীবাণু সরাসরি শরীরের অভ্যন্তরের কলাকে আক্রমণ করে।

কারণসমূহ 
সাধারণত খাদ্যজনিত অসুস্থতাগুলো ঘটে খাদ্যের সঠিকভাবে সরবরাহ, তৈরি ও সংরক্ষণ করা না হলে। এছাড়াও যেকোনো খাবার রান্নার পর তা ৪ºC. থেকে ৬০ºC তাপমাত্রার ভেতর রাখলে খাবারে ব্যাকটেরিয়ার সংখ্যা মারাত্মক আকারে বৃদ্ধি পায়। খাদ্য প্রস্ততকরণের পূর্বে, তৈরিকালীন ও পরে যথাযথ স্বাস্থ্যবিধিমালা অনুসরণই খাদ্যজনিত এই অসুস্থতা হ্রাস করতে পারে।

ব্যাক্টেরিয়ার উৎস 
প্রকৃতপক্ষে, ব্যাক্টেরিয়া পরিবেশের বায়ু, জল, মাটি যেকোনো জায়গায় রয়েছে। তাই সতেজ খাবারের পাশাপাশি স্বাস্থ্যকর ভালো অভ্যাসগুলি ব্যাকটিরিয়া হওয়ার সম্ভাবনা হ্রাস করে। ব্যাক্টেরিয়ার কতগুলি সাধারণ উৎস  -

 তারা স্বাভাবিকভাবেই খাবারের উপর অবস্থান করতে পারে।
 খাদ্য প্রক্রিয়াকরণের সময় দূষণ তাদের প্রসারকে বাড়িয়ে তুলতে পারে।
 স্থানান্তর দূষণের সময় ব্যাকটিরিয়া এক খাবার থেকে অন্য খাবারে স্থানান্তরিত হয়ে অসংখ্য ব্যাক্টেরিয়ার সৃষ্টি করে।
 নোংরা স্বাস্থ্যকর ব্যবস্থা বা খাবার পরিচালনার সরঞ্জাম দূষিত হলে ব্যাক্টেরিয়ার সৃষ্টি হয়।

খাদ্যদূষণ প্রতিরোধের উপায় 
খাবার প্রস্তুত করা সময় হাত ভালো করে সাবান দিয়ে ধোয়া, রান্নার জায়গা পরিষ্কার রাখা, ভালো করে উত্তমরূপে ভেজে বা সিদ্ধ করে রান্না করা - যাতে ব্যাক্টেরিয়াগুলো ধবংস হয়। খাবারের ধরন হিসাবে শীতল খাবার রেফ্রিজারেটরে বা ফ্রিজে ৪º সেলসিয়াস বা তার কমে ও উষ্ণ খাবার মাইক্রোওভেনে ৬০º সেলসিয়াস বা তার বেশি তাপমাত্রায় সংরক্ষণ খাদ্যদূষণের মাত্রা অনেকটা কমিয়ে দেয়।

তথ্যসূত্র

নিরাপদ খাদ্য
খাদ্যবাহিত অসুস্থতা
স্বাস্থ্য বিপর্যয়
পাইন্দু ইউনিয়ন

পাইন্দু বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।

আয়তন 
পাইন্দু ইউনিয়নের আয়তন ৩৩,২৮০ একর (১৩৪.৬৮ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৯৬৮ জন। এর মধ্যে ৩,৮৪২জন বৌদ্ধ, ২,০৫০জন খ্রিস্টান, ৭৪জন মুসলিম, ২জন হিন্দু ।

অবস্থান ও সীমানা 
রুমা উপজেলার সর্ব-উত্তরে পাইন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে রুমা সদর ইউনিয়ন, পশ্চিমে রোয়াংছড়ি উপজেলার তারাছা ইউনিয়ন, উত্তরে রোয়াংছড়ি উপজেলার রোয়াংছড়ি সদর ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

প্রশাসনিক কাঠামো 
পাইন্দু ইউনিয়ন রুমা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
২০১১ সালের আদমশুমারি পাইন্দু ইউনিয়নের সাক্ষরতার হার ২১%। এ ইউনিয়নে ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

শিক্ষা প্রতিষ্ঠান 
নিম্ন মাধ্যমিক বিদ্যালয়
 কানান আবাসিক মডেল স্কুল

প্রাথমিক বিদ্যালয়
 আরথাহপাড়া সরকারি প্রাথমিক বিদ্যালয়
 চাইন্দা হেডম্যানপাড়া সরকারি প্রাথমিক বিদ্যালয়
 জুবরাংপাড়া সরকারি প্রাথমিক বিদ্যালয়
 নিয়াখ্যাংপাড়া সরকারি প্রাথমিক বিদ্যালয়
 পাইন্দু হেডম্যানপাড়া সরকারি প্রাথমিক বিদ্যালয়
 প্রাংসাপাড়া সরকারি প্রাথমিক বিদ্যালয়
 ফিয়াংপিদুংপাড়া সরকারি প্রাথমিক বিদ্যালয়
 বাসাতলাং সরকারি প্রাথমিক বিদ্যালয়
 মুননুয়ামপাড়া সরকারি প্রাথমিক বিদ্যালয়
 মুয়ালপীপাড়া সরকারি প্রাথমিক বিদ্যালয়

যোগাযোগ ব্যবস্থা 
পাইন্দু ইউনিয়নে যোগাযোগের প্রধান সড়ক হল রুমা-পাইন্দু সড়ক। প্রধান যোগাযোগ মাধ্যম চাঁদের গাড়ি।

খাল ও নদী 
পাইন্দু ইউনিয়নের মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে পাইন্দু খাল ও পলি খাল।

দর্শনীয় স্থান 
পাইন্দু ইউনিয়নের দর্শনীয় স্থানগুলোর মধ্যে রয়েছে:
 টেবিল পাহাড় (ক্রাবুক তং)
 লিবুকতং পাহাড়
 সেপি পাহাড় (রামাজং তং)
 প্রাংসাগ্রী ঝর্ণা
 তাইমক পাহাড় (আলাইংমক তং)

জনপ্রতিনিধি 
 বর্তমান চেয়ারম্যান: উহ্লামং মার্মা

আরও দেখুন 
 রুমা উপজেলা
 রুমা থানা
 বান্দরবান জেলা

তথ্যসূত্র

বহিঃসংযোগ 

রুমা উপজেলার ইউনিয়ন
পরিধি শর্মা

পরিধি শর্মা হচ্ছেন একজন ভারতীয় টেলিভিশন অভিনেত্রী। তিনি ২০১০ সালে স্টার প্লাসে সম্প্রচারিত ভারতীয় ধারাবাহিক তেরে মেরে স্বপ্নে-এ অভিনয়ের মাধ্যমে অভিনয় জগতে প্রবেশ করেন। ২০১৩ সালে জি টিভিতে সম্প্রচারিত জোধা আকবরে জোধাবাই চরিত্রে অভিনয়ের মাধ্যমে অধিক জনপ্রিয়তা অর্জন করেন।

টেলিভিশন

পুরস্কার

তথ্যসূত্র

জীবিত ব্যক্তি
১৯৮৭-এ জন্ম
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
ভারতীয় ধারাবাহিক নাটকের অভিনেত্রী
ইন্দোরের অভিনেত্রী
আইএসও ৮৬০১

আইএসও ৮৬০১ তথ্য উপাদান এবং বিনিময় বিন্যাস - তথ্য বিনিময় - তারিখ এবং সময় উপস্থাপনা তারিখ এবং সময় সংক্রান্ত আদানপ্রদানের জন্য ব্যবহৃত একটি আন্তর্জাতিক নির্দেশিকা। এটি ইন্টারন্যাশনাল অর্গানাইজেশন ফর স্ট্রাকডাইজেশন (আইএসও) দ্বারা জারি করা হয় এবং প্রথমবার ১৯৮৮ সালে প্রকাশিত হয়। এই নির্দেশিকার উদ্দেশ্য হল তারিখ এবং সময়ের উপস্থাপনার একটি সুস্পষ্ট এবং সুনির্দিষ্ট পদ্ধতি প্রদান করা, যাতে তারিখ এবং সময় বিষয়ক সাংখ্যিক উপস্থাপনার ভুল ব্যাখ্যা এড়ানো যায়, বিশেষ করে যখন বিভিন্ন দেশের বিভিন্নরকম নিয়ম প্রচলনের কারণে সাংখ্যিক তারিখ এবং সময় বিষয়ক তথ্য স্থানান্তরে যাতে অসুবিধা না হয়।

সাধারণভাবে, আইএসও ৮৬০১ গ্রেগরিয়ান (এবং সম্ভাব্য প্রলেপ্টিক গ্রেগরিয়ান) ক্যালেন্ডারের তারিখ এবং সময়ের উপস্থাপনা, ২৪-ঘণ্টা টাইমকিপিং সিস্টেম (ঐচ্ছিক সময় অঞ্চল সম্পর্কিত তথ্য সহ), সময়ের ব্যবধান এবং এর বিভিন্ন সমন্বয়ের উপর প্রযোজ্য। নির্দেশিকাটি উপস্থাপিত তারিখ বা সময়ের উপাদান নির্দিষ্ট করে না; অর্থ তার ব্যবহারের প্রেক্ষাপটের উপর নির্ভর করবে। উপরন্তু, উপস্থাপিত তারিখ বা সময়ের জন্য নির্দেশিকা বহির্ভূত কোনো শব্দ (যেমন, চীনা ক্যালেন্ডার বছরের নাম) বা অক্ষরব্যতীত শব্দ (যেমন, ছবি, আওয়াজ) ব্যবহার করা যাবে না।

বিনিময়কালে তারিখ এবং সময়ের উপস্থাপনায় সর্বাধিক সাময়িক শব্দটি (বৎসর) বামে রাখা হয় হয় এবং প্রতিটি ক্রমানুসারে ছোট সাময়িক শব্দকে পূর্ববর্তী শব্দটির ডান দিকে স্থাপন করা হয়। উপস্থাপনায় সর্বদা আরবি সংখ্যা এবং নির্দিষ্ট তাত্পর্যপূর্ণ অক্ষরের (যেমন "-", ":", "T", "W", এবং "Z") সংমিশ্রণে লেখা উচিত; অর্থাৎ তারিখের অংশ লেখার কিছু সাধারণ উপায় যেমন "জানুয়ারি" বা "বৃহস্পতিবার" বিনিময় উপস্থাপনাতে অনুমোদিত নয়।

তথ্যসূত্র 

Calendaring standards
Date and time representation
০৮৬০১
নির্দিষ্ট পঞ্জিকা
সময় পরিমাপ ব্যবস্থা
পঞ্জিকাসূচী মান
আইএসও মান
নির্দিষ্ট বর্ষপঞ্জি
রোয়াংছড়ি থানা

রোয়াংছড়ি থানা বাংলাদেশের বান্দরবান জেলার অন্তর্গত রোয়াংছড়ি উপজেলার একটি থানা।

প্রতিষ্ঠাকাল 
রোয়াংছড়ি থানা গঠিত হয় ১৯৭৬ সালে।

প্রশাসনিক এলাকাসমূহ 
রোয়াংছড়ি উপজেলার ৪টি ইউনিয়নের প্রশাসনিক কার্যক্রম রোয়াংছড়ি থানার আওতাধীন।

ইউনিয়নসমূহ:
 ১নং রোয়াংছড়ি সদর
 ২নং তারাছা
 ৩নং আলেক্ষ্যং
 ৪নং নোয়াপতং

আরও দেখুন 
 রোয়াংছড়ি উপজেলা
 বান্দরবান জেলা

তথ্যসূত্র

বহিঃসংযোগ 

বান্দরবান জেলার থানা
রোয়াংছড়ি উপজেলা